са допустими за подкрепа от страна на Съюза само ако тези плащания се извършват през бюджетна 2012 година.
 (4)
 Като се има предвид съкратеният срок, в който държавите-членки да приложат плана за разпределяне за 2012 г., като следствие от датата на влизане в сила на Регламент (ЕС) No 121/2012, е целесъобразно да се предостави удължаване на сроковете, определени в член 3, параграфи 1 и 3 от Регламент (ЕС) No 807/2010 по отношение на периода за изпълнение на годишния план и завършването на операциите по заплащането на продуктите, закупувани от пазара.
 (5)
 Това преразглеждане на плана за разпределяне за 2012 г. се извършва в момент, когато националните административни мерки за прилагането на плана са почти приключени, поради което количествата продукти, налични в интервенционните складове, които са преразпределени след решението на Финландия да се откаже от пласиране на част от количеството обезмаслено мляко на прах или за преоценка на точните количества на интервенционно съхранение, не трябва да се вземат предвид при изчисляване на това, дали държавите-членки са спазили задължението, установено в член 3, параграф 2, втора и трета алинея от Регламент (ЕС) No 807/2010, 70 % от количествата зърнени храни и обезмаслено мляко на прах да се изтеглят от интервенционните складове в рамките на крайните срокове, определени в посочения член.
 (6)
 С оглед на факта, че част от периода за изпълнение на плана за разпределяне за 2012 г. вече е изтекла, и за да се осигури на държавите-членки колкото е възможно повече време да пристъпят към необходимите действия за изпълнение на изменения план, настоящият регламент следва да влезе в сила в деня на публикуването му.
 (7)
 Поради това Регламент за изпълнение (ЕС) No 562/2011 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 562/2011 се изменя, както следва:
 1)
 Членове 1 и 2 се заменят със следното:
 „Член 1
 1. В съответствие с член 27 от Регламент (ЕО) No 1234/2007 разпределението за 2012 г. на храните, предназначени за най-нуждаещите се лица в Съюза, се осъществява съгласно годишния план за разпределяне, установен в приложение I към настоящия регламент.
 Финансовите ресурси, предоставени за изпълнението на плана за 2012 г., могат да бъдат използвани от държавите-членки в рамките на ограниченията, определени в буква а) от приложение I.
 Количествата от всеки вид продукт, който следва да се изтегли от интервенционните складове, са посочени в буква б) от същото приложение.
 Индикативните средства, предоставени на държавите-членки за закупуване на хранителни продукти на пазара на Съюза, са посочени в буква в) от същото приложение.
 2. Разрешава се използването на семена на зърнени култури, за да бъде заплатено набавянето на продукти на оризова основа на пазара, както се посочва в член 4, параграф 2 от Регламент (ЕС) No 807/2010.
 Член 2
 Прехвърлянето в рамките на Съюза на продуктите, изброени в приложение II към настоящия регламент, се разрешава при спазване на установените в член 8 от Регламент (ЕС) No 807/2010 условия. Индикативните средства, предоставени на